Diari Oficial de la Generalitat Valenciana


Sumari del DOGV 8641, del 24-09-2019 (2019/8916)

RESOLUCIÓ de 19 de setembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen sis beques del Programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8641

Data del DOGV
:   24-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8916


Data del document
:   19-09-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 19 de setembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen sis beques del Programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema. [2019/8916]  
Mitjançant l'Ordre 6/2019, de 6 d'agost (DOGV 8612, 13.08.2019), es van aprovar les bases que regulen les beques del Programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema (d'ara endavant, Ordre 6/2019).  
El primer apartat de l'article 5 de l'esmentada ordre estableix que la convocatòria s'iniciarà d'ofici per resolució de la persona titular de la conselleria competent en matèria de serveis socials.  
En virtut del que s'exposa, i de conformitat amb les previsions contingudes en l'esmentada Ordre 6/2019, en relació amb el que es disposa en els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte, nombre i organisme on s'efectuaran les pràctiques  
  
1. Convocar la concessió, en règim de concurrència competitiva, de sis beques per a la realització de pràctiques professionals en la Secretaria Autonòmica de Planificació i Organització del Sistema, d'acord amb les bases establides en l'Ordre 6/2019 (DOGV 8612, 13.08.2019).  
  
2. Les persones beneficiàries de les beques realitzaran les pràctiques a la seu de la Secretaria Autonòmica de Planificació i Organització del Sistema.  
  
Segon. Requisits que han de reunir els sol·licitants i titulació requerida  
1. Per a obtindre la condició de beneficiaris de les subvencions regulades en l'Ordre 6/2019, s'hauran de complir, a la data de finalització del termini de presentació de sol·licituds, els requisits establits en l'article 3 de l'esmentada ordre.  
2. Les titulacions exigides per a cadascuna de les especialitats convocades seran les que s'indiquen a continuació en les àrees de coneixement establides per les bases reguladores:  
Dret:  
 Llicenciatura o grau en Dret  
Economia:  
 Llicenciatura o grau en Economia  
 Doble grau en Economia i Administració i Direcció d'Empreses  
  
Estadística:  
 Llicenciatura o grau en Estadística Aplicada  
 Grau en Estadística o Estadística Empresarial  
- Grau en Matemàtiques i Estadística  
 Grau en Matemàtiques Aplicades a l'Anàlisi de Dades  
 Llicenciatura o grau en Matemàtiques  
Geografia:  
 Llicenciatura o grau en Geografia i Medi Ambient  
 Llicenciatura o grau en Geografia i Gestió del Territori  
 Llicenciatura o grau en Geografia i Ordenació del Territori  
Sociologia:  
 Llicenciatura o grau en Sociologia  
Treball social:  
 Grau en Treball Social  
3. La direcció tècnica de les beques recaurà sobre el personal tècnic de la Secretaria Autonòmica de Planificació i Organització del Sistema o, en defecte d'això, de l'òrgan que tinga atribuïdes les competències en disseny de les polítiques d'igualtat, de drets socials universals i de societat inclusiva.  
  
  
Tercer. Finançament  
Les beques previstes en aquesta convocatòria, inclosa la quota empresarial de la Seguretat Social corresponent a les persones beneficiàries, es finançaran a càrrec del programa 311.10, capítol IV, línia de subvenció S5165000, de la Llei 28/2018, de 28 de desembre, de pressupostos de la Generalitat per a l'exercici 2019, i el seu equivalent per a l'exercici 2020, condicionades a l'existència de crèdit adequat i suficient.  
L'import màxim global destinat a finançar aquestes beques no podrà superar l'import de 73.451,4 euros, distribuïts d'acord amb el desglossament inicial següent, llevat que siguen prorrogables:  
Anualitat 2019: 20.032,20 -  
Anualitat 2020: 53.419,20 -  
  
Quart. Durada i pròrroga  
Les beques tindran una durada màxima d'onze mesos, comptats des de la data que s'indique en la resolució de concessió, i podran ser prorrogades, mitjançant una resolució expressa, fins a un període màxim d'onze mesos addicionals, sempre que existisca crèdit adequat i suficient en els pressupostos de la Generalitat per als exercicis als quals afecte la pròrroga i que la realització de l'activitat que estiga desenvolupant-se així ho requerisca o ho aconselle.  
  
Cinqué. Import i pagament de la beca  
1. La dotació econòmica inicial de cadascuna de les beques serà de 1.064,49 euros, conformitat amb la Resolució de 12 de febrer de 2019, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2019 de les beques sotmeses a l'àmbit d'aplicació del Decret 132/2009, de 4 de setembre, del Consell.  
Sobre aquest import s'haurà de practicar la retenció corresponent a compte de l'impost sobre la renda de les persones físiques, i també la corresponent cotització a la Seguretat Social en els termes establits en el Reial decret 1493/2011, de 24 d'octubre, i unes altres que, si escau, pogueren correspondre.  
2. En cas de pròrroga de les beques, en el segon període, la quantia procedent serà la que resulte aplicable d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en aquest període.  
3. L'import de cada beca s'abonarà a les persones beneficiàries per mensualitats vençudes, prèvia expedició, per part de la persona titular de la Secretaria Autonòmica de Planificació i Organització del Sistema, d'una certificació que acredite un satisfactori nivell de dedicació i aprofitament.  
4. En el cas que, concedida la beca, algun període de desenvolupament de les pràctiques no es realitze durant un mes complet i implique una meritació econòmica a favor de la persona beneficiària inferior al corresponent a un mes natural, la prestació econòmica serà proporcional a aquest període. En aquests supòsits es garantirà, en tot cas, el dret d'audiència a la persona interessada.  
  
Sisé. Termini, lloc i forma de presentació de les sol·licituds  
1. El termini de presentació de sol·licituds serà de quinze dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds es presentaran per via telemàtica. Per a això, s'haurà d'accedir a la seu electrònica de la Generalitat, https://sede.gva.es, apartat «Serveis en línia», i buscar el tràmit de sol·licitud de beca dissenyat a aquest efecte.  
Per a poder realitzar la presentació electrònica, la persona sol·licitant podrà utilitzar els certificats electrònics incorporats al document nacional d'identitat, els certificats electrònics reconeguts i aquells sistemes de signatura electrònica avançada que admet l'Administració segons la normativa vigent.  
En la sol·licitud s'especificarà la beca per la qual s'opta i es presentarà el currículum de forma completa segons els models normalitzats que estaran accessibles en la seu electrònica de la Generalitat www.sede.gva.es, a fi de poder obtindre l'autobaremació inicial dels mèrits al·legats en el currículum, que es calcularà de manera automàtica a partir de la informació aportada en aquest.  
En la sol·licitud, els aspirants hauran de triar únicament un dels apartats assenyalats en el resolc segon d'aquesta convocatòria.  
En el cas que una mateixa persona, dins del termini establit, presente més d'una sol·licitud, s'entendrà que l'última presentada reemplaça les anteriors.  
3. Hi ha un correu d'assistència tècnica, generalitat\_en\_lza@qqz.vk, destinat a resoldre qualsevol problema tècnic relacionat amb la presentació electrònica de la sol·licitud.  
4. El formulari de sol·licitud incorpora una declaració responsable mitjançant la qual el sol·licitant manifesta, sota la seua responsabilitat, que totes les dades recollides en la sol·licitud i en el currículum que adjunta són verídiques i que es troba en possessió de la documentació que l'acredita, i queda a la disposició de la Secretaria Autonòmica de Planificació i Ordenació del Sistema per a la seua comprovació, control i inspecció posterior que s'estimen oportuns.  
Segons el que disposa l'article 69 de la Llei 39/2015, d'1 d'octubre, del procediment administratiu comú de les administracions públiques, la inexactitud, la falsedat o l'omissió, de caràcter essencial, de qualsevol dada, o manifestació, de la declaració responsable, i també la falta d'acreditació dels requisits exigits, determinarà la impossibilitat de continuar en la convocatòria.  
5. Igualment, inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social, previstes en els articles 18 i 19, respectivament, del Reial decret 887/2006, de 21 de juliol, pel qual s'aprova el Reglament de la Llei 38/2003, general de subvencions.  
  
6. Així mateix, el formulari indica que les dades de caràcter personal que conté podran ser incloses en un fitxer per al seu tractament pel titular responsable, en l'ús de les funcions pròpies que tinga atribuïdes i en l'àmbit de les seues competències.  
A més, informa de la possibilitat d'exercir els drets d'accés, rectificació, limitació del tractament, portabilitat, supressió i oposició, de conformitat amb el que disposa la Llei orgànica 3/2018, de 5 de desembre, de protecció de dades personals i garantia dels drets digitals.  
  
7. La presentació de la sol·licitud en el registre electrònic es podrà acreditar mitjançant el rebut expedit per aquest de manera automàtica. Es podrà recuperar aquest justificant de registre accedint a l'àrea personal. A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic.  
8. La recepció en dia inhàbil s'entén efectuada el primer dia hàbil següent. Es consideren inhàbils els dies que tinguen la condició de festes oficials en la Comunitat Valenciana.  
  
Seté. Presentació de documentació acreditativa dels mèrits  
1. Amb la finalitat de reduir càrregues administratives a les persones interessades, en la sol·licitud i el currículum no s'adjuntarà cap documentació.  
2. Les persones sol·licitants que hagen sigut seleccionades per a la fase d'entrevista, d'acord amb el que disposa l'article 9.3 de l'Ordre 6/2019, hauran de presentar la documentació acreditativa dels mèrits detallats en el currículum en el moment que acudisquen a la realització d'aquesta.  
3. Si en qualsevol moment del procés arriba a coneixement de la comissió avaluadora corresponent que alguna persona sol·licitant no posseeix la totalitat dels requisits exigits, se li requerirà que els acredite en el termini màxim de deu dies hàbils, indicant-li que si no ho fa, quedarà exclosa del procés, prèvia indicació de les inexactituds o possibles falsedats formulades.  
4. La presentació de la sol·licitud per a optar a aquestes beques implicarà l'acceptació per la persona sol·licitant de les bases d'aquesta convocatòria.  
5. Quant a la gestió electrònica del procediment administratiu d'aquesta convocatòria, s'observarà el que es disposa en l'Ordre 17/2011, de 6 de maig, de la Conselleria de Justícia i Administracions Públiques, per la qual es desenvolupa el capítol II, de les beques de pràctiques professionals, del Decret 132/2009, de 4 de setembre, del Consell, pel qual es regula la concessió de beques.  
  
Huité. Comissió avaluadora i procediment de selecció  
1. Per a l'examen de les sol·licituds de beca i l'elaboració de les oportunes propostes, es constituirà una comissió avaluadora, que estarà formada pels membres que s'estableixen en l'article 9 de les bases reguladores.  
2. Finalitzat el termini de presentació de sol·licituds, la comissió avaluadora es reunirà a fi de valorar els mèrits al·legats d'acord amb la informació obtinguda en l'autobaremació, que s'obtindrà de manera automàtica en emplenar el currículum, sobre la base del barem establit en les bases reguladores, i publicarà una llista provisional, ordenada segons la puntuació obtinguda per tots els aspirants, i se seguirà el procediment establit en l'apartat 3 de l'article 9 de les bases reguladores.  
  
  
Nové. Ordenació i instrucció del procediment  
L'ordenació i instrucció del procediment correspondrà a la Secretaria Autonòmica de Planificació i Organització del Sistema de la Vicepresidència i Conselleria d'Igualtat i Polítiques Inclusives, que d'ofici acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se la resolució.  
  
Deu. Criteris de valoració  
Les sol·licituds presentades es valoraran d'acord amb els criteris establits en l'article 4 de l'Ordre 6/2019.  
  
Onze. Resolució i recursos  
1. Vista la proposta motivada formulada per la comissió avaluadora, es dictarà una resolució que contindrà la relació tant de les persones beneficiàries com de les persones les sol·licituds de les quals hagen sigut desestimades, i també una borsa de reserva constituïda en la forma prevista en l'article 9, apartat 4, de l'Ordre 6/2019.  
2. El termini màxim per a dictar i publicar la resolució serà de tres mesos, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú.  
Conclòs aquest termini sense que s'haja dictat i publicada la resolució expressa, les persones interessades podran entendre desestimades les sol·licituds per silenci administratiu.  
3. La resolució que decidisca el procediment posarà fi a la via administrativa, i en contra, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es podrà interposar, potestativament, recurs de reposició davant el mateix òrgan que les haja dictades en el termini d'un mes comptat des de l'endemà de la seua notificació, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, sense perjudici que puga interposar-se qualsevol altre que s'estime pertinent.  
  
Dotze. Notificació i comunicacions  
1. Les publicacions de les llistes i relacions que determina el procés de selecció s'inseriran en la seu electrònica de la Generalitat, https://sede.gva.es.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari al qual s'imputen les beques atorgades, la relació de les persones beneficiàries, les quantitats concedides i la finalitat d'aquestes.  
La publicació de l'esmentada resolució tindrà els efectes de notificació a les persones interessades, d'acord amb el que es disposa en la legislació bàsica de procediment administratiu comú.  
  
Tretze. Obligacions de les persones beneficiàries  
Són obligacions de les persones beneficiàries les establides en l'article 14 de l'Ordre 6/2019.  
  
Catorze. Obligacions de l'entitat concedent  
Són obligacions de l'entitat concedent les establides en l'article 12 de l'Ordre 6/2019.  
Quinze. Òrgan competent per a resoldre  
Es delega en la persona titular de la Sotssecretaria de la Vicepresidència i Conselleria d'Igualtat i Polítiques Inclusives la facultat de concedir o denegar aquestes beques, prèvia proposta de la comissió de valoració, i se l'autoritza perquè adopte les mesures oportunes per al compliment i aplicació de les bases reguladores i per a resoldre totes les incidències que es plantegen a l'hora d'interpretar-les i executar-les.  
  
Setze. Efectes  
Aquesta resolució produirà efectes des de l'endemà de la publicació en el Diari Oficial de la Generalitat Valenciana.  
  
Dèsset. Recurs contra la convocatòria  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que dicta l'acte, en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana o, directament, un recurs contenciós administratiu davant els jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 19 de setembre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.